AQShning Transdev kompaniyasi haydovchisiz maktab avtobusini sinovdan o‘tkazishni boshladi. Bu avtobus belgilangan yo‘nalish bo‘yicha harakatlanib, bolalarni maktabga eltib qo‘yadi. Foto: Transdev Avtobus EZ10 elektr avtobusi negizida qurilgan bo‘lib, 12 yo‘lovchiga mo‘ljallangan. Avtobusning tezligi haydovchi tomonidan boshqarish rejimida 48 km/soat, haydovchisiz rejimda esa 13 km/soat bilan cheklangan. Sinov Floridadagi Bebkok-Rench shahrida amalga oshirilmoqda. Avtobus kabinasida favqulodda vaziyatda boshqaruvni o‘z qo‘liga olish uchun muhandis bo‘ladi. Agar avtobus sinovi muvaffaqiyatli o‘tsa, kompaniya turli shaharlarda uning qatnovini yo‘lga qo‘ymoqchi.